Diari Oficial de la Generalitat Valenciana


Sumari del DOGV 2819, del 04-09-1996 (1996/839115)

RESOLUCIÓ de 20 de juny de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual disposa la publicació del Conveni Marc de col·laboració entre la Generalitat Valenciana i la Diputació Provincial de València, en matèria d'indústria i comerç.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2819

Data del DOGV
:   04-09-1996

Secció del DOGV
:   ALTRES DISPOSICIONS

Número del document
:   1996/839115


Data del document
:   20-06-1996

Organisme emissor
:   Conselleria de Presidència

Tipus de document
:   Resolució

RESOLUCIó de 20 de juny de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual disposa la publicació del Conveni Marc de col·laboració entre la Generalitat Valenciana i la Diputació Provincial de València, en matèria d'indústria i comerç.   
Subscrit, després de la tramitació prèvia reglamentària, entre la Generalitat Valenciana i la Diputació Provincial de València, el dia 22 d'abril de 1996, un conveni marc de col·laboració en matèria d'indústria i comerç, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0189/96, i que figura com a annex d'aquesta resolució.  
València, 20 de juny de 1996. La directora general del Secretariat del Govern: Catalina Escuin Palop.  
Conveni Marc de col·laboració entre la Generalitat Valenciana i la Diputació Provincial de València, en matèria d'indústria i comerç  
València, 22 d'abril de 1996  
Reunits  
D'una part, l'Hble. Sr. Diego Such Pérez, conseller d'Indústria i Comerç, en nom i representació de la Generalitat Valenciana, en virtut de l'Acord del Govern Valencià de data 5 de febrer de 1996.  
De l'altra, l'Excm. Sr. Manuel Tarancón Fandos, president de la Diputació Provincial de València, en representació de la Diputació Provincial de València y en virtut de les facultats conferides per l'Acord del Ple, adoptat en sessió de 27 de febrer de 1996.  
Ambdues parts, fent ús de la representació que posseeixen, formalitzen aquest conveni marc d'acord a les següents  
Clàusules  
Primera  
Aquest conveni revesteix el caràcter d'acord marc de col·laboració entre la Generalitat Valenciana i la Diputació Provincial de València, per a la realització d'actuacions conjuntes en matèria d'indústria i comerç.  
Segona  
Als efectes establits en la clàusula anterior, les matèries que són objecte de col·laboració seran les següents:  
1. Foment d'iniciatives relacionades amb la promoció i desenvolupament industrial i tecnològic, innovació i diversificació industrial.  
2. Producció i subministrament d'energia i millora de les instal·lacions de distribució; aigua, gas i electricitat; impuls d'actuacions destinades a l'estalvi d'energia i diversificació de les diverses fonts de procedència.  
3. Foment de sectors, zones i activitats artesanals i promoció de productes artesans.  
4. Actuacions dirigides a la modernització, desenvolupament i millora de les estructures comercials i de processos de distribució comercial.  
5. Implantació, adequació i millora d'equipaments comercials col·lectius.  
6. Coordinació de mesures encaminades a la promoció i desenvolupament de la comercialització de productes valencians.  
7. Realització d'activitats de formació i capacitació tècnica i professional dels agents que intervenen en els sectors industrial, comercial i artesà.  
8. Prestació de serveis d'assistència tècnica, assessorament, informació i divulgació en matèria d'indústria i comerç.  
9. Qualsevol altra actuació dirigida al foment i desenvolupament industrial i comercial en el seu àmbit d'influència.  
Tercera  
Aquest conveni es desenvoluparà posteriorment, en els seus aspectes concrets i específics, per mitjà de la subscripció de convenis singularitzats.  
Quarta  
Aquest conveni entrarà en vigor el dia de la signatura i la seua durada serà indefinida.  
I perquè així conste, se signa aquest conveni marc de col·laboració, per duplicat exemplar, en el lloc i en la data indicats en l'encapçalament.  
El conseller d'Indústria i Comerç, Diego Such Pérez.  
El president de la Diputació Provincial de València, Manuel Tarancón Fandos